વર્લ્ડ કેન્સર રિસર્ચનાં વૈજ્ઞાનિકોનું કહેવું છે કે, હાર્ટનાં ધબકારા વધી જાય તેવી કોઇપણ કસરત કેન્સરથી બચવામાં મદદરૂપ નિવડે છે. શારીરિક કસરતથી સ્થૂળતામાં ઘટાડો થાય છે. ઉલ્લેખનીય છે કે, સ્થૂળતાનાં કારણે કેન્સરનો ખતરો વધી જાય છે. ડબ્લ્યુસીઆરએફનાં અહેવાલમાં જણાવવામાં આવ્યું છે કે, શારીરિક કસરત લાંબા સમય સુધી કરવાથી નાની મોટી અન્ય તકલીફો પણ દૂર થઇ શકે છે. વૈજ્ઞાનિકોનાં મતે અતિ ઝડપથી ચાલવા ઉપરાંત સાઇકલીંગ, સ્વીમીંગ, ડાંસ જેવી પ્રવૃત્તિથી પણ કેન્સરને ટાળવામાં મદદ મળી શકે છે.